ปวดกรามข้างขวาบ่อยมากครับ เป็นมาได้ปีสองปีละ เป็นๆ หายๆ อยู่แบบนี้มาตลอด ลำบากตอนนอนมาก ต้องคอยนอนพลิกตัวซ้ายพลิกขวาอยู่ตลอดเวลา เพราะถ้าพลิกตัวไปด้านซ้ายก็จะปวดกรามขวา พลิกตัวไปด้านขวาก็ปวดกรามซ้าย เคยปวดหนักสุดช่วงที่เป็นแรกๆ ตอนนั้นทรมานมาก แต่ที่บ้านไม่มีใครเข้าใจเลย เลยไมาได้ไปพบแพทย์ ผมเลยอยากรู้ว่าถึงขั้นนี้ผมควรไปพบแพทย์ได้หรือยังครับ
สวัสดีค่ะ อาการปวดกราม อาจมีสาเหตุจาก-ฟันผุหรือเหงือกอักเสบบริเวณกราม-ข้อต่อขากกรรไกรอักเสบ อาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ-ต่อมน้ำลายบริเวณกกหูอักเสบ-เกิดตามหลังอุบัติเหตุเช่นการกระแทกแรงๆบริเวณดังกล่าวควรพบแพทย์เพื่อตรวจร่างกายให้ได้การวินิจฉัยที่แน่นอน หากเป็นมาเรื้อรัง เป็นๆหายๆ น่าจะมีความผิดปกติที่ควรได้รับการแก้ไขค่ะการดูแลตัวเองเบื้องต้น ควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เพื่อให้ข้อต่อขากรรไกรได้พัก ใช้การประคบเย็นบริเวณขากรรไกร หากปวดบวมมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้